burgasdotpro/wikipedia huggingface dataset:
Vesmírny ďalekohľad Jamesa Webba

Vesmírny ďalekohľad Jamesa Webba (skratka JWST z ) je infračervený kozmický ďalekohľad, vyvinutý v spolupráci NASA, Európskej vesmírnej agentúry a Kanadskej kozmickej agentúry. Jeho hlavnou vedeckou úlohou je pozorovanie tých najvzdialenejších objektov vo vesmíre, takých ktoré presahujú vzdialenosti pozorovateľné pomocou Hubblovho vesmírneho ďalekohľadu alebo pozemných staníc.
Plán vzniku nasledovníka Hubblovho ďalekohľadu (vyvíjaného od 70. rokov a vypusteného v apríli 1990) siaha ešte do roku 1989, kedy sa k téme na pôde Space Telescope Science Institute (STScI) konal prvý workshop za účasti NASA. Presnejšie kontúry projekt získal v rokoch 19951996, v tom čase ešte pod názvom "Next Generation Space Telescope" (NGST). V roku 2002 bol pomenovaný po Jamesovi E. Webbovi, riaditeľovi NASA z rokov 19611968, ktorý bol významnou postavou programu Apollo.
Štart ďalekohľadu bol pôvodne plánovaný na rok 2007. Po množstve odkladov k nemu došlo 25. decembra 2021 a ďalekohľad bol úspešne vynesený raketou Ariane 5 z kozmodrómu Kourou vo Francúzskej Guyane. Na cieľovú, približne eliptickú halo orbitu okolo libračného bodu L2 sústavy Slnko-Zem vo vzdialenosti približne 1,5 milióna km od Zeme smerom ďalej od Slnka ďalekohľad dorazil v priebehu 29 dní, počas ktorých súbežne s korekčnými manévrami prebiehal aj náročný proces jeho postupného rozkladania z kompaktnej prepravnej do finálnej prevádzkovej konfigurácie. 24. januára 2022 bol 297-sekundovým zážihom manévrovacích motorčekov úspešne navedený na cieľovú dráhu. Ďalších približne 5 mesiacov prebiehalo jeho postupné chladnutie, ostrenie a kalibrácia prístrojov. Prvú ostrú snímku z teleskopu, zobrazujúcu vzdialenú kopu galaxií SMACS 0723, zverejnil americký prezident 11. júla 2022.
Hlavné úlohy.
Primárne vedecké úlohy ďalekohľadu možno rozdeliť do štyroch hlavných skupín:
Kvôli kombinácií červeného posunu, prachovému zahaleniu a skutočne nízkym teplotám viacerých zdrojov, ktoré sa budú študovať, musí ďalekohľad Jamesa Webba operovať v infračervených vlnových dĺžkach s rozsahom od 0,6 do 28 mikrometrov. V snahe zaistiť aby pozorovaniam nebránili infračervené emisie vyžiarené teleskopom, musí byť celé observatórium chladné, výborne tienené od Slnka tak aby mohlo dosiahnuť teplotu približne 40 kelvinov (−233,15 °C).
Galéria.
Pozorovania (výber).
Pozn.: keďže JWST je infračervený ďalekohľad, zachytávajúci vlnové dĺžky mimo viditeľného spektra, všetky zábery sú v nepravých farbách, volených tak, aby vynikli vedecky podstatné aspekty snímanej scény.
Slovenská extraliga v ľadovom hokeji 1996/1997

Slovenská extraliga v ľadovom hokeji 1996/97 bola štvrtou sezónou slovenskej hokejovej extraligy. Majstrom sa stal tím Dukly Trenčín, ktorý porazil vo finále HC Košice 3:1 na zápasy v sérii hranej na tri víťazné zápasy.V prelínačke vypadli družstvá ŠK Iskra Banská Bystrica a Spartak Dubnica nad Váhom. V nasledujúcej sezóne ich nahradili družstvá HKm Zvolen a HK 36 Skalica
Baráž o extraligu.
O poradí na 2.-4. mieste rozhodli vzájomné zápasy.O umiestnení na 6. a 7. mieste pri rovnosti vzájomných zápasov (HC MEZ VTJ Michalovce - Spartak Dubnica nad Váhom 5:3 a 1:3) rozhodlo celkové skóre.
Solomon R. Guggenheim Museum

Solomon R. Guggenheim Museum alebo po slovensky aj Guggenheimovo múzeum v New Yorku je jedna z najznámejších galérií moderného umenia a významná architektonická pamiatka. Stojí na rohu Piatej Avenue a 89. Street, medzi Central Parkom a East River v hornom Manhattane. Inštitúcia múzea bola založená v roku 1937, budova bola otvorená 21. októbra 1959.
Neskôr vznikli aj ďalšie múzeá Guggenheimovej nadácie v Benátkach, Bilbae, Berlíne, Las Vegas a Guadalajare v Mexiku.
Múzeum a budova.
Múzeum zriadila a od roku 1937 spravuje "nadácia Solomona R. Guggenheima" a Guggenheimove zbierky tvoria jeho základ. Z podnetu neskoršie riaditeľky múzea H. von Rebai začal Guggenheim začiatkom 30. rokov zbierať moderné umenie. Nakúpil diela Vasilija Kandinského a mnohých ďalších, roku 1937 založil Guggenheim nadáciu ("Solomon R. Guggenheim Foundation") na podporu moderného umenia a roku 1939 otvoril v "New Yorku Museum of Non-Objective Art", kde sprístupnil svoje zbierky. Roku 1943 poveril architekta F. L. Wrighta, aby navrhol novú budovu múzea. Dnešné Guggenheimovo múzeum bolo postavené až po jeho smrti v rokoch 19561959.
Nápadná a provokatívna špirálovitá budova je v ostrom kontraste k pravouhlým krabiciam vo svojom okolí a spočiatku vyvolala kritiku. Galéria je aj vo vnútri usporiadané do špirály bez okien aj keď má dosť svetla z centrálnej kopuly, obrazy sa musia osvetľovať umelo. V roku 1992 k nej pribudla vyššia a pravidelná veža podľa návrhu Gwathmey Siegela. Tento celok dnes patrí k „ikonám“ mesta New Yorku, veľmi často sa filmuje a podobne.
Zbierky.
Jadrom zbierok múzea je pôvodna Guggenheimova zbierka, orientovaná hlavne na „abstraktné“ umenie. Z obrazov V. Kandinského sú tu napríklad obrazy "V čiernom štvorci" a "Kompozícia 8" z roku 1923. Ďalej je tu "Kontrast foriem" od Fernanda Légera alebo Robert Delaunay "Simultánne okno". Neskôr ale kupoval Guggenheim aj diela Marca Chagalla, napríklad "Paríž videnie oknom" a "Zelený húslista".
Z pozostalosti obchodníka Karla Nierendorfa získalo múzeum v roku 1948 730 predmetov, okrem iného 110 diel Paula Kleeho, 24 od L. Feiningera, 18 Kandinských, šesť Chagall a dva obrazy Joana Miró. Oskar Kokoschka tu zastupuje expresionizmus a Max Beckmann surrealizmus. Zo sôch sa v múzeu nachádza "Adam a Eva" od C. Brancusiho a mnoho ďalších. Cézannov "Muž" so založenýma rukami z roku 1899 prekračuje hranicu 20. storočia.
Nákupom "Thannhauser Collection" sa roku 1963 sa zbierky rozšírili o diela impresionistov: "Kopce pri Saint-Rémy" od Vincenta van Gogha, "Haere Mai" od Paula Gauguina, "Pred zrkadlom" od Édouarda Maneta a Pissarrova "Príroda pri Pontoise" z roku 1867, zatiaľ najstarší obraz zbierky. Od Pabla Picassa je tu "Le Moulin de la Galette", "Žena sa žltými vlasy" a "Harmonikár", takže Guggenheim má jednu z najväčších verejných zbierok tohto maliara.
Od začiatku 90. rokov sa zbierka rozšírila o diela minimalistického a konceptuálneho umenie a fotografie.
Guggenheimovo múzeum

Guggenheimovo múzeum môže byť
Jaroslav Hrabal

Jaroslav Hrabal (* 8. september 1974, Slovensko) je bývalý slovenský futbalový reprezentant, ktorý hrával na poste stredného obrancu. 
Od marca 2008 je hrajúcim asistentom trénera štvrtoligového klubu Spartak Bánovce.
Gauthier de Tessieres

Gauthier de Tessieres (* 9. november 1981, Clermont-Ferrand, Francúzsko) je francúzsky lyžiar. Špecializuje sa najmä na obrovský slalom, kde dosiahol aj svoj najlepší výsledok vo Svetovom pohári, keď vo francúzskom Val-d’Isère skončil tretí.
Svrček poľný

Svrček poľný ("Gryllus campestris") je druh hmyzu z čeľade svrčkovité ("Gryllidae").
Opis.
Je to najväčší svrček žijúci na Slovensku, dorastá do rozmerov 2026 mm. Prevažne býva sfarbený do čierna. Výrazná guľovitá hlava a zavalitejšie valcovité telo sú prispôsobené k životu v podzemných dierach. Sluchové orgány má umiestnené na predných holeniach.Obidve pohlavia žijú v samostatných chodbách.
Samčeky počas letných nocí sedia pred chodbami a cvrlikajú pomocou predných blanitých krídel - snažia sa prilákať samice.
Samice sa vyznačujú typickým kladielkom. Svrček poľný žije v kolóniách. 
Výskyt.
Obľúbeným prostredím sú suchšie lúky a trávnaté stráne. Je rozšírený v celej strednej Európe, na niektorých miestach môže byť dosť hojný.
Ekológia.
Je veľmi plachý. Svrček poľný si v zemi vyhrabáva diery. Vydáva cvrlikavý zvuk, ktorý vzniká trením krídel. Živí sa článkonožcami a rastlinnou potravou. Samička znáša do podzemných dier relatívne veľké množstvo vajíčok. Larvy v dierach prezimujú.
Benetton

Benetton je talianska odevná spoločnosť so sídlom v Trevise, ktorá vyrába módne oblečenie pre mladých. Na propagáciu svojich výrobkov využila preteky monopostov F1. Motto spoločnosti: "United Colors of Benetton"
Najprv sponzorovala tímy F1 Tyrrell, Alfa Romeo a Toleman. Koncom roka 1985 tím Toleman kúpila a od sezóny 1986 súťažila v F1 s vlastným tímom ako Benetton Formula. V F1 pôsobila v rokoch 1986-2001. Ako výrobca podvozku získala jeden konštruktérsky titul majstra sveta v sezóne 1995 a pre Michaela Schumachera dva jazdecké tituly majstra sveta v sezónach 1994 a 1995. Počas celého obdobia bolo sídlo tímu vo Veľkej Británii, od roku 1996 však napriek tomu Benetton ako jediný tím v histórii F1 zmenil svoju národnú príslušnosť a stal sa z neho taliansky tím. Po odchode Michaela Schumachera po sezóne 1995 do tímu Ferrari začal Benetton strácať svoju konkurencieschopnosť a v roku 2001 z F1 odišiel. Svoju výrobnú továreň na stavbu podvozkov vo Veľkej Británii predal spoločnosti Renault.
Benetton v F1 súťažil s motormi BMW, Ford a Renault. Na benettonoch jazdili: Michael Schumacher, Gerhard Berger, Jean Alesi, Johnny Herbert, Nelson Piquet, J.J. Lehto, Jos Verstappen, Roberto Moreno, Teo Fabi, Thierry Boutsen, Alessandro Nannini, Martin Brundle, Riccardo Patrese, Giancarlo Fisichella, Jenson Button a Alexander Wurz.
Alberto Tomba

Alberto Tomba (* 19. december 1966, San Lazzaro di Saven, Taliansko) je bývaly taliansky lyžiar, ktorý sa špecializoval na slalom a obrovský slalom. Celkovo štartoval v 153 pretekoch Svetového pohára, z ktorých 50 vyhral a 88x skončil na pódiu.
Extraliga mužov 2008/2009

Extraliga mužov 2008/2009 môže byť:
Extraliga mužov

Extraliga mužov môže byť:
Zoznam kostolov v Žiline

Zoznam sakrálnych stavieb nachádzajúcich sa na území Žiliny.
Michael von Grünigen

Michael von Grünigen (* 11. apríl 1969, Schönried, Švajčiarsko) je bývalý švajčiarsky lyžiar. Svoje prvé preteky vo Svetovom pohári vyhral 19. januára 1993. Špecializoval sa najmä na točivé disciplíny, slalom a obrovský slalom. Celkovo štartoval v 190 pretekoch Svetového pohára, z ktorých 23 vyhral a 48x skončil na pódiu.
Prostredný Mengusovský štít

Prostredný Mengusovský štít () je pohraničný štít v hlavnom hrebeni Vysokých Tatier. Z troch Mengusovských štítov je najnižší, ale najťažšie dostupný.
Horolezecky je zaujímavá exponovaná hrebeňovka so zlaňovaním z ihiel, aj obe steny – v severovýchodnej majú svoje prvovýstupy napr. bratia Komarnicki a J. Kukuczka, v juhozápadnej okrem prvovýstupcov aj W. Stanislawski.
Topografia.
Od Východného Mengusovského štítu ho oddeľuje "Mengusovské sedlo", ktoré je turisticky prístupné z Poľska (kedysi bolo aj od nás poza Veľké Hincovo pleso). Od Veľkého Mengusovského štítu ho delí "Vyšné Mengusovské sedlo". Má tri vrcholy, hlavný je severozápadný, ktorý má uťatú vežu v smere na východ. V severozápadnom hrebeni sa nachádzajú dve ihly – "Malá" a "Veľká Mengusovská ihla". Na severovýchod do "Mengusovského kotla", nazývaného "Bańdzioch", spadá 370 metrovou stenou. Na našej strane juhozápadnú stenu pretína šikmá "Prostredná Mengusovská lávka", stúpajúca vľavo hore - časť normálky, .
Ihla

Ihla je nástroj, ktorý sa používa pri šití alebo zošívaní. Je to spájanie dvoch kusov materiálu pomocou nite, či iného vhodného spojiva, za vzniku švov. Ide sa o základný nástroj, ktorý sa využíva na výrobu odevov a pre spájanie ďalších častí. Okrem krajčírstva sa ihly používajú aj obuvníctve, brašnárstve a čaluníctve atď.
Ihla sa skladá z troch častí. Ucho ihly, do ktorého sa prevlieka niť. Telo ihly a špička ihly, ktorá je ostrá a určená na prenikanie materiálom. Ihly sa vyrábajú z kovu, ale v minulosti sa vyrábali i z kostí či dreva.
Ihly sa používajú tak pre ručné šitie, ako aj v špecializovaných šijacích strojoch. Ihle podobnými nástrojmi sú šidlo a špendlík. Ako ochrana pred poranením pri práci s ihlou sa používa náprstok.
História.
Ihla je veľmi starý nástroj, ktorý sa začal používať už v praveku. Jeho vznik podmienila potreba spojovania materiálov pri výrobe oblečenia. Prvé vyrábané ihly boli určené na prepichovanie kožušiny a nemali ucho, tak ako ho majú dnešné moderné ihly. V uchu dnešných ihiel je uchytená niť, tak aby sa pri prešívaní pretiahla súčasne skrz spojované látky, či zošívané predmety.
Ihla (rozlišovacia stránka)

Ihla môže byť:
OpenNet Iniciatíva

OpenNet Iniciatíva je spoločný projekt, ktorého cieľom je monitoring praktík internetového filtrovania a kontroly jednotlivými štátmi. Projekt používa množstvo technologických prostriedkov, tak isto ako medzinárodnú sieť vyšetrovateľov, na zistenie rozsahu a povahy vládami riadeného programu na filtrovanie Internetu. Na programe sa podieľajú akademické inštitúcie, medzi ktoré patrí Citizen Lab v Centre pre Medzinárodné Štúdie, Univerzita v Toronte, Centrum Berkman pre Internet &amp; Spoločnosť na Univerzite Harvard, Advanced Network Research Group na Cambridge Bezpečnostnom Programe, Universita Cambridge, a Oxford Internetový Inštitút, Univerzita Oxford.
Metódy.
Na testovanie a dokumentáciu internetovej cenzúry v danej krajine používa ONI niekoľko metód.
Hlavný výskumníci ONI.
Hlavný výskumníci ONI sú:
Hlavné Úspechy.
Psiphon.
Psiphon je riešenie na obchádzanie cenzúry, ktoré užívateľom umožňuje prístup k blokovaným stránkam v krajinách, kde je Internet blokovaný. Psiphon umožňuje bežnému osobnému počítaču tváriť sa ako osobný proxy server, ktorý umožňuje administrátorovi zadať užívateľské meno a heslo, ktoré je obratom dané niekomu v krajine, kde prevláda cenzúra Internetu, takže užívatelia v danej krajine sú schopný bezpečného a necenzurovaného pripojenia na Internet.
Správa o Výskume Cenzúry.
Zo strany ONI existuje množstvo štúdií, ktoré ukazujú, aká častá je internetová cenzúra v niektorých krajinách alebo regiónoch. Témy rozoberané v týchto štúdiách pokrývajú oblasti od zavedených softvérov alebo riešení konkrétnych skupín na cenzúru Internetu, aké druhy obsahu sú blokované (politický, pornografický alebo iný).
Access Denied.
ONI publikovalu svoju prvú knihu, "ACCESS DENIED: The Practice and Politics of Internet Filtering", vydanú cez MIT Press v r. 2008.
Morský koník

Morský koník môže byť:
Kurva

Kurva môže byť:
Medza elasticity

Medza elasticity sa nachádza medzi medzou proporcionality a medzou deformácie, čiže v praxi to znamená že deformované teleso sa po ukončení napätia vracia do pôvodného tvaru.
Alyattes I.

Alyattes I. bol kráľ Lýdie približne v polovici ôsmeho storočia pred Kr. Bol kráľom dynastie Herakleovcov.
Alyattes I. je bližšie neznámy a historicky nedoložený panovník Lýdie. V ôsmom storočí pred Kr. bola Lýdia súčasťou Frýgie, ale môžeme pripustiť, že Alyattes I. bol panovníkom, ktorý podliehal kráľovi Frýgie. ( Gordiovi?)
V Herodotových "Dejinách" jeho meno figuruje v zozname kráľov Lýdie ako jej dvadsiatytretí panovník. Podľa Herodota jeho otcom bol Ardys I. z rodu Herakleovcov. Vládol štrnásť rokov. (759-745 pred Kr.) Jeho následníkom sa stal jeho syn Meles.
Nick Heidfeld

Nick Heidfeld (* 10. máj 1977, Mönchengladbach) je bývalý nemecký pilot Formuly 1. V súčasnosti jazdí za tím Rebellion Racing vo svetovom šampionáte automobilových vytrvalostných pretekov FIA World Endurance Championship a v tíme Mahindra Racing v pretekárskej sérii Formula E.
Výsledky.
1998 – 2. miesto
1999 – 1. miesto
2000 – 20. miesto
2001 – 8. miesto
2002 – 10. miesto
2003 – 14. miesto
2004 – 18. miesto
2005 – 11. miesto
2006 – 9. miesto
2007 – 5. miesto
2008 – 6. miesto
2009 – 13. miesto
2010 – 18. miesto
2011 –  11. miesto
2014–15 – 12. miesto
2015–16 – 10. miesto
2016–17 – 7. miesto
2017–18 – 11. miesto 
1999 – nedokončil (DNF)
2012 – 4. miesto
2013 – 7. miesto
2014 – 1. miesto
2015 – 10. miesto
2016 – 6. miesto
2012 – 14. miesto
2013 – 8. miesto
2014 – 10. miesto
2015 – 29. miesto
2016 – 14. miesto
2013 – 2. miesto
2017 - 22. miesto
Ardys I.

Ardys I. bol kráľ Lýdie približne od roku 795 pred Kr. do roku 759 pred Kr. Bol kráľom Herakleovskej dynastie.
O jeho živote a činoch nám chýbajú akékoľvek historické informácie. Je známe, že v čase jeho vlády bola Lýdia v područí Frýgov. Ardys I. pravdepodobne ich vládcovi podliehal.
Podľa Herodota vládol tridsaťšesť rokov. Vo svojich "Dejinách" píše, že sa počas jeho vlády konali v Grécku prvé staroveké olympijské hry t. j. v roku 776 pred Kr. Jeho predchodca je neznámy. Herodotos sedemnástim panovníkom podľa neho vládnucich približne štyristo rokov mená neuvádza. Jeho nástupcom sa stal jeho syn Alyattes I..
Mužská štvorhra na Medibank International 2009

Medibank International 2009 sa hrala ako súčasť Medibank International 2009 od 11. januára do 17. januára. Víťazmi sa stali súrodenci Bob a Mike Bryanovci, ktorý vo finále zdolali najvyššie nasadený pár Daniel Nestor, Nenad Zimonjić.
Tallerova ulica

Tallerova (kedysi "Taller Pál-Gasse" alebo "Taller Pál-utca") je ulica v Bratislave v Starom Meste, takmer v strede mesta. Ide rovnobežne s ulicou Medená a prepája komunikáciu Štúrova a ulicu Tobrucká. V dávnej minulosti to bola slepá ulica, na mieste križovatky s Tobruckou bola zastavaná. Meno nesie po obľúbenom prešporskom mešťanostovi konca 19. storočia menom Paulus Taller. Od roku 1945 sa dočasne volala Stalingradská, od roku 1963, počas komunizmu, sa dočasne volala Volgogradská. Od roku 1990 sa vrátila k pôvodnému názvu. Historicky patrila do prešpurského obvodu Franz Josef-Stadt (Mesta Františka Jozefa). 
Ako jedna z mála bratislavských ulíc bola počas druhej svetovej značne poškodená bombardovaním spojeneckými vzdušnými silami, ktoré vyštartovali z leteckej základne v Taliansku, s cieľom zničenia rafinérie Apollo. Bývalo na nej niekoľko významných historických, vedeckých a kultúrnych osobností. 
S manželkou Kamilou, rodenou Fridrichovskou tu býval Prof. JUDr. Martin Mičura, advokát, veľkostatkár, poslanec v parlamente 1. ČSR, podporovateľ a člen viacerých katolíckych charitatívnych organizácií, minister s plnou mocou pre správu Slovenska, prezident Súdnej tabule v Košiciach, prezident Vrchného a Najvyššieho súdu v Bratislave, signatár Deklarácie slovenského národa, tekovsko-nitriansky župan, profesor práva a spoluzakladateľ Právnickej fakulty Univerzity Komenského, druhý najväčší akcionár závodov Baťa na Slovensku a člen ich správnej rady, osobný priateľ Dr. Janka Jesenského, Prof. Dr. Imricha Karvaša, Tomáša Baťu, T. G. Masaryka, Alice Masarykovej, Jana Masaryka, udržiaval kontakt s Andrejom Hlinkom, s Dr. Imrichom Karvašom a inými spoluorganizátor SNP, z nemocničného lôžka v Bratislave unesený orgánmi sovietskej štátnej tajnej polície NKVD a zavraždený v Sovietskom zväze.
Na tejto ulici taktiež až do svojej smrti aj so svojou rodinou býval Univ. Prof. MUDr. Ján Fridrichovský, historicky prvý slovenský univerzitný profesor stomatológie, zakladateľ stomatochirurgie na Slovensku, profesor a dekan Lekárskej fakulty Univerzity Komenského, predseda Lekárskej komory, čestný člen mnohých zahraničných lekárskych komôr, priekopník v stomatochirurgii a stomatoprotetike, autor mnohých odborných publikácií v domácej a zahraničnej literatúre, koncom päťdesiatych rokov politický väzeň komunistického režimu.
Dom číslo 10 vlastnil verejný notár, pôvodne pôsobiaci v Bytči a Zlatých Moravciach JUDr. Ján Sucháň s manželkou Alžbetou, rod. Belicovou. V tomto dome žila aj rodina Plankových, z ktorej pochádza viacero významných akademických osobností, napr. Prof. JUDr. Karol Plank, DrSc., významný slovenský civilista a člen senátu a predseda Najvyššieho súdu SR. Tento dom bol počas uvedeného leteckého bombardovania zasiahnutý priamym zásahom a totálne zničený. 
Na tejto ulici býval aj Mgr. Ing. Martin Filko, PhD., MSc., popredný slovenský ekonóm, ktorý zahynul pri splavovaní Dunaja v marci 2016. 
Na rohu s ulicou Štúrova stojí palác/nájomný dom, v minulosti patriaci známemu prešporskému cukrárovi Bohumilovi Myšákovi, ktorý bol zrekonštruovaný na luxusný hotel.
Slaterov determinant

Slaterov determinant je pojem používaný v kvantovej mechanike pre matematické vyjadrenie viacčasticovej vlnovej funkcie. Pre fermióny platí vo všeobecnosti princíp antisymetrie: Po výmene dvoch častíc v Slaterovom determinante sa vymení aj znamienko vlnovej funkcie. Determinant bol navrhnutý významným teoretickým fyzikom, Johnom Slaterom, ktorý takto pomocou maticovej matematiky vytvoril cenný nástroj kvantovej chémie. 
Odvodenie.
Dva fermióny.
Najjednoduchšou metódou ako vytvoriť mnohočasticovú vlnovú funkciu (molekulový orbitál) je vynásobiť patrične zvolené jednoelektrónové vlnové funkcie (atómové orbitály, resp. spinorbitály):
pričom 
formula_2predstavuje jednoelektrónovú vlnovú funkciu pre i-tý elektrón so súradnicami formula_3 Problémom je, že tento výraz nevyhovuje podmienkam antisymetrie:
Keďže elektróny sú nerozlíšiteľné, upravíme viacelektrónovú vlnovú funkciu tak, aby v nej figurovali všetky permutácie elektrónov v jednoelektrónových vlnových funkciách. To možno najjednoduhšie urobiť vytvorením lineárnej kombinácie všetkých možností. 
Takáto funkcia po vymenení dvoch elektrónov už zmení znamienko. Aby sme ďalej pracovali s normalizovanou viacelektrónovou funkciou funckiou, musíme ešte tento výraz vynásobiť normalizačným faktorom. Vychádzame z toho, že jednoelektrónové funkcie už sú ortonormálne:
Tento fakt môžeme zapísať v podobe determinantu:
Táto funkcia je antisymetrická vzhľadom na výmenu fermiónov, ktoré sa stali nerozlíšiteľné. Všimnime si navyše, že ak formula_13, to jest v jednom spinorbitále sú dva elektróny (ktoré preto musia mať rovnaké všetky kvantové čísla), vyjde elektrónová hustota nulová:
Toto je vyjadrením Pauliho vylučovacieho princípu: situácia, v ktorej by boli dva elektróny v rovnakom kvantovom stave nie je prípustná.
Zovšeobecnenie.
Sériou predchádzajúcich krokov je možné vytvoriť Slaterov determinant pre ľubovoľne veľa častíc. 
Pre N-elektrónový systém dostávame 
Slaterove determinanty slúžia na vyjadrenie vlnových funkcií pri teoretických výpočtoch, napríklad pri použití Hartree-Fockovej metódy. Majú tak široké uplatnenie v kvantovej chémii.
Lasse Kjus

Lasse Kjus (* 14. január 1971, Siggerud, Nórsko) je bývalý nórsky lyžiar. Svoje prvé preteky vo Svetovom pohári vyhral 16. januára 1994. Lasse Kjus bol všestranným lyžiarom, a okrem slalomu vyhral vo všetkých disciplínach Svetového pohára. Celkovo štartoval v 348 pretekoch Svetového pohára, z ktorých 18 vyhral a 60x skončil na pódiu.
Patrick Staudacher

Patrick Staudacher (* 29. apríl 1980, Sterzing, Taliansko) je taliansky lyžiar. Najväčší úspech dosiahol na MS 2007 v zjazdovom lyžovaní vo švédskom Åre, kde senzačne vyhral superobrovský slalom.
Nokia 6220 classic

Nokia 6220 classic je smartphone s operačným systémom Symbian (nespájať s modelom Nokia 6220, čo je zastaraný mobilný telefón od Nokie).
Je novším modelom Nokie 6120 classic ale tento model je funkciovo omnoho bohatší. Je typický oblými tvarmi. Nevýhodou je konštrukcia z plastov a pri silnejšiom stlačení počuť nepríjemné zvuky. Ako prvé si všimnete 5,0 megapixelový fotoaparát s xenónovym bleskom.
Mucinózny cystadenokarcinóm vaječníkov

Mucinózny alebo hlienotvorný cystadenokarcinóm vaječníkov je zhubný nádor ženských pohlavných žliaz. Postihuje ženy najmä v čase alebo po menopauze; vyššiemu riziku vzniku sú vystavené ženy, ktoré nikdy nerodili, staršie rodičky, ženy s neskorým prechodom do menopauzy a včasným menarché, s rodinným výskytom zhubných nádorov endometria, prsníka alebo hrubého čreva. Jeho zhubnosť a úmrtnosť naň je vysoká.
K najčastejším príznakom patrí zväčšovanie brucha, bolesti v oblasti panvy, anémia a kachexia. Typickým laboratórnym nálezom je vysoká hodnota onkomarkeru CA-125.
Tento typ nádora sa najčastejšie šíri priamym prerastaním do okolia alebo rozsevom po pobrušnici, dochádza však pomerne často i k šíreniu lymfatickými cestami (panvové a retroperitoneálne lymfatické uzliny) alebo hematogénne (pečeň a pľúca).
Metódou prvej voľby pre určenie rozsahu, účinnosti liečby a recidívy ochorenia je CT. To zobrazí solídno-cystickú nádorovú masu vyrastajúcu z oblasti adnex alebo vaječníkov. Cysty sú obyčajne nepravidelné, početné, s hrubými septami a solídnou zložkou, ktorá sa po podaní kontrastnej látky nehomogénne sýti. Priame prerastanie do okolitých orgánov je časté, rovnako ako nález ascitu, ktorý je zväčša následkom prítomnosti metastáz na pobrušnici (v čase diagnózy až u 70 % prípadov), aj keď ony samotné nemusia byť viditeľné.
Pri sonografickom vyšetrení sa zobrazí multilokulárna cysticko-solídna masa vyrastajúca z oblasti adnex. Cystické časti nádora majú rôznu echogenitu v závislosti od jeho zloženia (tekutina, hlien - mucín, krv).
Stephan Eberharter

Stephan Eberharter (* 24. marec 1969, Brixlegg, Rakúsko) je bývalý rakúsky lyžiar. Svoje prvé preteky vo Svetovom pohári vyhral 14. marca 1998. Špecializoval sa na kĺzavé disciplíny, zjazd a super-G. Celkovo štartoval v 230 pretekoch Svetového pohára, z ktorých 29 vyhral a 75x skončil na pódiu.
Sexbiznis

Sexbiznis je podnikanie (nezákonné aj legálne), pri ktorom sa zarába prostredníctvom sexu, napríklad pornografickými obrazmi, filmom, v sexshopoch, v pornoštúdiách, typických baroch, kluboch, verejných domoch, na telefonických linkách a internete.
Heineken Open 2009

Heineken Open 2009 sa konal v dňoch 11. - 17. januára v novozélandskom Aucklanda na otvorených kurtoch s tvrdým povrchom. Rozpočet turnaja je 450 000 USD. Slovenský tenisový reprezentant Dominik Hrbatý, dvojnásobný víťaz tohto turnaja, dostal od usporiadateľov divokú kartu. S prvom kole však prehral s minuloročným víťazom Philippom Kohlschreiberom. Titul v dvojhre získal najvyššie nasadený Juan Martín del Potro, ktorý vo finále porazil Sama Querreyho. Titul v štvorhre takisto získal najvyššie nasadený pár Martin Damm a Robert Lindstedt, ktorý si vo finále poradil s nasadeným párom č. 2 Scott Lipsky, Leander Paes.
Víťazi.
Dvojhra mužov.
 Juan Martín del Potro vs. Sam Querrey 6:4, 6:4
Štvorhra mužov.
 Martin Damm / Robert Lindstedt vs. Scott Lipsky / Leander Paes 7:5, 6:4
Majster Theodorik

Majster Theodorik, (tiež Theodorich, lat. "Theodoricus"), zv. "Zelo" (t. j. "Horlivec"), (* ? - † 1381), bol najvýznamnejším českým neskorogotickým reprezentatom doskovej maľby, dvorným maliarom rímskonemeckého cisára a českého kráľa Karola IV. Luxemburského (od r. 1359) a predstaveným pražského maliarskeho cechu (od roku 1365). Jeho činnosť je doložená do roku 1368.
Život.
O jeho osobe a živote nie je známe skoro nič, jeho umelecké výtvory sa však radia k špičkovým dielam druhej polovice 14. storočia. Až z roku 1365 je o ňom správa v mestskej knihe Hradčian, kde je označený ako cisársky dvorný maliar. V zmienenej knihe je uvedený ako cechmajster maliarskeho bratstva v Prahe. V tom čase vlastnil na pražských Hradčanoch dom. Celkom šesť písomných správ umožňuje sledovať jeho umeleckú činnosť do roku 1368.
O jeho vtedajšej činnosti je možno vyslovovať iba dohady. Do širšieho povedomia sa dostal najmä svojím vrcholným dielom - výzdobou Kaplnky sv. Kríža na hrade Karlštejn. S obdivuhodnou harmóniou s celkovou výzdobou a ideovým poňatím kaplnky, pôvodne zvanej Kaplnka Utrpenia Pána, tu vytvoril stotridsať doskových obrazov polopostáv svätcov, ktoré sú zoradené v troch pásoch nad sebou v súlade s trojstupňovou stavebnou koncepciou Karlštejna. Svätci predstavujúci mučeníkov, pápežov, biskupov, panny, bojovníkov, vládcov, pustovníkov a pod. tvoria akési nebeské Kristovo vojsko v chápaní feudálneho svetského poriadku. Pôsobivý realizmus v spodobnení tvárí a rúk svätcov vyvoláva ilúziu ich osobnej prítomnosti vo funkcii strážcov cisárskych klenotov a svätých relikvií. 
Svojou veľkolepou nádherou pripomína táto kaplnka ranokresťanské a byzantské interiéry, zdobené mozaikami a obkladmi z ušľachtilých leštených kameňov. Nepochybne mu boli vzorom interiéry v Benátkach, kde sa mal možnosť zoznámiť s byzantskými výtvarnými prvkami a princípmi. Charakteristickým znakom Theodorikovej maľby je prenesenie svätožiare a časti postáv na plochu rámu.
Popri galérii doskových obrazov je Majster Theodorik autorom či spoluautorom nástenných malieb v spomínanej kaplnke. Maľby zachytávajú biblické scény - Zvestovanie a Navštívenie Panny Márie, Klaňanie Troch kráľov, Kristus na návšteve v Šimonovom dome, Kristova návšteva u Marty a Márie, Lazarovo vzkriesenie.
Majster Theodorik bol najvýraznejším predstaviteľom monumentálneho realizmu, veľmi blízkeho nizozemskému výtvarnému poňatiu; čerpal však i z talianskeho, najmä Giottovho vyjadrenia figurálneho prejavu. 
Theodorikov štýl pôsobil s jeho školou až do konca šesťdesiatych rokov 14. storočia.
Daniel Tammet

Daniel Paul Tammet (* 31. január 1979, Londýn, Spojené kráľovstvo) je britský spisovateľ a autistický savant s mimoriadnym nadaním na matematiku a cudzie jazyky. Narodil sa ako prvé z deviatich detí rodičov pracujúcej triedy v Londýne. Vo svojich memoároch, "Born on a Blue Day: Inside the Extraordinary Mind of an Autistic Savant" (Narodený v modrú stredu: Vo výnimočnej mysli autistického génia), hovorí ako epilepsia, synestézia a Aspergerov syndróm hlboko ovplyvnili jeho detstvo.
Číslo pí.
Tammet je držiteľom Európskeho rekordu v zapamätaní si Ludolfovho čísla (formula_1) a jeho opätovnej reprodukcii. Akcia sa uskutočnila 14. marca 2004, t. j. v Deň pí, v Múzeu histórie vedy v Oxforde. Tammet počas piatich hodín a deviatich minút odrecitoval číslo formula_1 na 22 514 desatinných miest. Sponzorské príspevky vyzbierané počas akcie boli venované National Society for Epilepsy (NSE). 
Jazyky.
Tammet údajne v súčasnej dobe ovláda minimálne jedenásť jazykov: angličtinu, francúzštinu, fínčinu, nemčinu, španielčinu, litovčinu, rumunčinu, estónčinu, waleštinu a esperanto. Jedenásty jazyk, islandčinu, sa naučil za 7 dní, po ktorých vystúpil v tamojšej televízii a bavil sa s moderátormi o podstate jeho schopností, autizme a ďalších témach.
Slovenské preklady.
TAMMET Daniel. "Narodený v modrú stredu: Vo výnimočnej mysli autistického génia", Žilina : Absynt, 2020. ISBN 978-80-8203-175-4.
Žaluď (pohlavný úd)

Žaluď (lat. "glans") je koncová časť pohlavného údu. 
Chráni ho kožný záhyb nazývaný predkožka ("preputium"). Pri zväčšovaní pohlavného údu počas erekcie sa predkožka zvlieka dozadu, aby bol žaluď vystavený dráždeniu, ktoré nakoniec môže viesť k orgazmu. Pokožka na žaludi a predkožke produkuje mazovú substanciu nazývanú smegma, ktorá pôsobí ako mazadlo a uľahčuje pohyb predkožky cez žaluď. Smegma sa musí pravidelne odstraňovať umývaním, pretože sa môže nahromadiť a vytvoriť nečistotu, ktorá môže spôsobiť bolesť alebo zápal predkožky (balanitídu). Opakovaná alebo dlho trvajúca balanitída je niekedy dôvodom k obriezke (cirkumicízii), ktorá býva niekedy súčasťou spoločenských alebo náboženských zvykov.
Ján Dudáš

Doc. Ing. Ján Dudáš, DrSc. (* 15. január 1946, Veličná) je vysokoškolský pedagóg na Technickej univerzite v Košiciach a biografista. Založil Občianske združenie "Oravapis" na zachovanie kultúrnych hodnôt.
Popieranie holokaustu.
Dudáš je trestne stíhaný vo veci „zločinu výroby extrémistického materiálu, zločinu rozširovania extrémistického materiálu a prečinu popierania a schvaľovania holokaustu“. Dudáš napísal otvorený list riaditeľovi Múzea holokaustu v Seredi, v ktorom sa vyjadril, že „"pojem holokaust v Seredi je mytológia v rozpore so skutočnosťou"“ a „"skutočné utrpenie židov i nežidov reprezentuje vedecké dielo Germara Rudolfa, Prednášky o holokauste"“. Germar Rudolf je nemecký chemik, odsúdený popierač holokaustu. 15. marca 2007 ho Mannheimský súd odsúdil na dva a pol roka za podnecovanie k nenávisti, znevažovanie mŕtvych a ohováranie. "&gt;Prednášky o holokauste" mu skonfiškovali a zničili. Taktiež prišiel o 21 000 € - zisk z predaja tejto knihy.
HR 8799

HR 8799 je hviezda vzdialená 129 svetelných rokov od Zeme v súhvezdí Pegasa a je 1,5-krát väčšia, než Slnko. 13. novembra 2008 boli objavené pri tejto hviezde 3 extrasolárne planéty, každá o hmotnosti 7 až 10-krát väčšej než Jupiter.
The Cardigans

The Cardigans je švédska hudobná skupina založená v roku 1992 v Jönköpingu. Štýl ich hudby sa menil z albumu na album od žánru indie rock, cez pop 60. rokov až po rock. Debutový album s názvom Emmerdale vyšiel v roku 1994 a zaznamenal úspech doma a dokonca aj v Japonsku. Definitívny prielom znamenal album Life, ktorý vydali o rok neskôr. Ich najznámejšie hity sú „Erase/Rewind“, „My Favourite Game“ a „Lovefool“.
V januári 2008 vyšiel výberový album Best Of, na ktorom zhrnuli svoje 14 ročné pôsobenie. Album obsahuje 21 hitov (nijaké nové piesne) a existuje aj dvojdisková verzia s raritami a bonusmi.
Karel Vágner

Karel Vágner (* 22. marec 1942, Praha) je český kontrabasista, basgitarista, textár, hudobný producent , skladateľ, spevák, kapelník a podnikateľ.
Karel Vágner patrí medzi zakladateľov vydavateľskej firmy Multisonic. Je majiteľom dvoch nahrávacích štúdií a bývalý hoteliér. Z minulosti je známy najmä ako úspešný kapelník. Spolupracoval napríklad s českou speváčkou Hanou Zagorovou, so speváckou dvojicou Stanislavom Hložkom a Petrom Kotvaldom alebo s gitaristom Lubomírom Brabcom. V minulosti tiež krátko pôsobil v známej českej country kapele Greenhorns.
Michal Shejbal

Michal Shejbal (* 23. január 1985, Košice) je slovenský hádzanársky reprezentant, ktorý hráva na poste brankára. Krátko pred koncom roka 2008 s ním jeho vtedajší zamestnávateľ, nemecký klub TUSEM Essen, rozviazal zmluvu. Od roku 2021 hrá za HK Košice. Jeho otec Jiří hrával tiež hádzanú a bol reprezentačným brankárom Česko-Slovenska.
Prvý reprezentačný zápas odohral proti Švajčiarsku v roku 2007. Bol v nominácii aj pre Majstrovstvá Európy 2008 a takisto aj v slovenskom tíme pre Majstrovstvá sveta 2009.
AC+

AC+ je slovenská rocková skupina pôvodne z Malaciek. Založená bola v roku 1982. Skupina bola známa hlavne v druhej polovici 80.rokov a na prelome 80. až 90. rokov minulého storočia.
História skupiny.
Pôvodný základ skupiny AC+ vznikol ešte v roku 1982. V kapele, ktorá mala pôvodne názov Termix hrali Juraj Trebuľa (spev, klávesy, kapelník), Vlado Novák (gitary), Ľubomír Vícen (basgitara) a Milan Ocharovich (bicie). V roku 1984 si táto zostava zmenila názov na "AC+". Ku kapele sa v tom čase pridal básnik a textár Miroslav "Moddivari" Dávid, ktorý sa zároveň AC+ stal aj ich organizačným vedúcim a neskôr manažérom a bol pri jej úspechoch ďalších takmer 30 rokov. Prvé úspechy skupina dosiahla na Hudobnom festivale mladých v Bojniciach v tom roku 1984, po ktorom bola, v tom istom roku 1984, vyrobená prvá oficiálna štúdiová nahrávka AC+ „Slnečné okuliare“.,v štúdiu Slovenského rozhlasu, tento song možno počuť v slovenskom éteri dodnes.(Predtým však už kapela nahrala pod dohľadom maestra Jara Filipa, niekoľko pesničiek v Opuse na Jakubovom nám. v Bratislave.) 
V roku 1986 sa skupina umiestnila päťkrát na prvom mieste televíznej hitparády 5×P so skladbou „Klára“ (Na ulici stála, volala sa Klára) a v tomto roku ju aj celkovo suverénne vyhrala. V poloprofesionálnych podmienkach kapela nahrala dva albumy: "Šok" (1984) a "Úschovňa batožin" (1986).
Medzi rokmi 1987-1989 skupina AC+ absolvovala veľké množstvo koncertov po vtedajšom Československu ako i v zahraničí (Poľsko, NDR). V tomto období kapele vyšlo viacero známych hitov: „Nemusíš sa tieňov báť“, „Slnko letí“(s textom od básnika Andrijan Turan), „Stále mi uniká“, „Na lásku nám stačí mono“, „Noc bez teba“, „Peniaze“, "Sólo pre nezvestných", či „Po nociach sa túlam“. Skupina v roku 1988 nahrala v Opuse svoj prvý oficiálny a tým debutový album "Nemusíš sa tieňov báť"
Tento kapela vydala až po Nežnej revolúcii (z originálnej vinylovej edície sa predalo takmer 13 000 kusov), v roku 1997 kapela vydala album "11 vecí" - Gratex International, CD. V roku 2007 sa skupina AC+ pokúsila o návrat na slovenskú hudobnú scénu, v roku 2008 vydala vlastným nákladom album "Charašóendverygút", CD, ale okrem darčekových kusov, iba na stiahnutie z internetu, v roku 2010 album "Sex, Maľibu a Rokenroľ" - Závodský, CD, v roku 2012 album "AC+ 2012" - Opus, CD a v tom istom roku 2012 "AC+" "Best of" - Opus , CD
Východný Mengusovský štít

Východný Mengusovský štít () je pohraničný štít v hlavnom hrebeni Vysokých Tatier. Je najľahšie dostupný z troch Mengusovských štítov, vedie naň niekoľko ciest nízkej obťažnosti – len v sprievode horského vodcu. Je to štvrtý najvyšší štít v Poľsku.
Horolezecky sa využívajú obe steny: severná – poľská aj juhozápadná – slovenská. Poľský názov štítu pochádza od Čierneho plesa. Uvádzaný prvý výstup je len prvý presne zaznamenaný výstup, poľskí horskí vodcovia chodili na štít už v druhej polovici 19. storočia. Jeden prvovýstup z našej strany vznikol pri pátraní Horskej služby po nezvestných v r. 1966.
Topografia.
Najvýchodnejší z Mengusovských štítov delí od Hincovej veže "Východné Mengusovské sedlo", od Prostredného Mengusovského štítu "Mengusovské sedlo" – dostupné po značke z Poľska (kedysi aj z našej strany). V spodnej časti jeho severnej steny sa nachádza vysunutá Kazalnica Mengusovská, významný horolezecký pojem. V juhozápadnom hrebeni, kúsok nad "Mengusovským sedlom" sa týči vežička nazývaná "Chlapík", odtiaľ poľský názov sedla "Mięguszowiecka Przełęcz pod Chłopkiem".
Markus Wasmeier

Markus Wasmeier (* 9. september 1963, Schliersee, Nemecko) je bývalý nemecký lyžiar. Špecializoval sa najmä na kĺzavé disciplíny, zjazd a super-G. Celkovo štartoval v 154 pretekoch Svetového pohára, z ktorých 9 vyhral a 30x skončil na pódiu.
Luna 5

Luna 5 bola druhá sovietska sonda „druhej generácie“ z programu Luna, ktorá mala mäkko pristáť na povrchu Mesiaca. 
Popis sondy.
Oproti sondám prvej generácie (Luna 1 – 3) bol tento E typ vybavený systémami na korekciu a zníženie rýchlosti letu. Sonda bola trojosovo stabilizovaná, jej hlavnou časťou bola guľová nádrž s okysličovadlom, na ktorej bola palivová nádrž. Sonda mala namontované puzdro s nafukovacím ochranným krytom a raketový motor. Aj túto sondu vyrobilo konštrukčné stredisko OKB-1, dnešné RKK Energija. 
Priebeh letu.
Po štarte.
Oproti predchádzajúcej Lune 4 letela o dva roky neskôr, iba mesiac po neúspešnom štarte s predchádzajúcim exemplárom rakety aj sondy. Štart nosnej rakety Molnija-M so sondou sa uskutočnil ráno 9. mája 1965 z kozmodrómu Bajkonur. Najprv bola vynesená na nízku obežnú dráhu (tiež uvádzanú ako parkovaciu) Zeme, potom pokračovala ďalej.
Záverečná fáza.
Večer druhého dňa letu vo vzdialenosti od Zeme bola uskutočnená korekcia letu. Dňa 12. mája 1965 sonda tvrdo dopadla v južnej časti Mora oblakov (Mare Nubium), bez splnenie cieľa a odoslania fotografií. Nefungoval brzdiaci raketový motor.
Agrón

Agrón (starogr. "Άγρων" – "Agrón") bol mýtický kráľ Lýdie, vládol približne v roku 1221-? pred Kr. (Herodotos) Bol prvým kráľom dynastie Herakleovcov.
Historický doklad o jeho existencii nemáme. O legendárnom zakladateľovi dynastie Herakleovcov písali v antickom Grécku medzi inými Strabón, Diodóros Sicílsky, Apollodóros z Atén, Pausanias. Ich verzie sa často navzájom odlišujú. Najčastejšie však uvádzajú Agróna ako potomka Herakla a Omfalé.
Ako prvého kráľa dynastie Herakleovcov ho uvádza Herodotos vo svojich "Dejinách" (1,7) Herodotos píše, že "Prvý kráľ tejto dynastie bol Agrón syn Nyna, Nynos bol synom Bela a Belos synom Alkaeusa. Kandaules syn Myrsa bol posledný. Krali, ktorí vládli pred Agrónom boli potomkami Lyda syna Atya od ktorého ľudia v krajine nazývanej Maionia dostali názov Lýdi."
Podľa Herodota sú Herakleovci potomkami Herkula a otrokyne Omfaly a od Agróna po Kandaula v priamej línii z otca na syna vládlo dvadsaťdva kráľov po dobu 505 rokov. Následník kráľa Agróna je neznámy, pretože mená ďalším sedemnástim kráľom neuvádza.
Mužská dvojhra na Heineken Open 2009

Mužská dvojhra na Heineken Open 2009 sa hrala ako súčasť Heineken Open 2009 od 11. januára do 17. januára. Titul získal najvyššie nasadený Juan Martín del Potro, ktorý vo finále porazil Sama Querreyho 6:4, 6:4. Bol to jeho piaty titul na okruhu ATP.
ARPANET

Advanced Research Projects Agency Network (ARPANET) bola počítačová sieť, predchodca dnešného Internetu, ktorú vytvorila výskumná agentúra ARPA (dnes DARPA) v roku 1969 s cieľom prepojiť počítače bez centrálneho bodu, tak aby mohli výskumníci efektívnejšie spolupracovať. Bola to prvá funkčná sieť na princípe prepínania paketov.
Agentúra ARPA (Advanced Research Project Agency), patriaca pod United States Department of Defense mala za cieľ urýchliť technologický vývoj v Spojených štátoch. 29. októbra 1969 sa uskutočnil prvý prenos medzi dvoma IMP uzlami cez prenajatú telefónnu sieť. V decembri 1969 už existovali štyri uzly. V operačnom stave bola sieť až v roku 1975, keď sa sieť otvorila aj pre ostatných používateľov.
Sieť ARPANET ako prvá implementovala v roku 1983 balík internetových protokolov (TCP/IP), ktorý je dnes základom internetu.
Z prevádzky bola sieť vyradená 28. februára 1990.
Arkona (Nemecko)

Arkona je archeologická lokalita na ostrove Rujana v severnom Nemecku. Bola posvätným miestom slovanského kmeňa Ránov, ktorí tu vybudovali svätyňu boha Svantovíta a postupne celé chrámové mesto, ktoré malo nadkmeňový charakter. Vznikla najneskôr na prelome 8. a 9. storočia.
Kult.
Svantovít mal u Ránov dôležité postavenie a podľa slov nemeckého historika Helmolda bol pre tento kmeň dokonca dôležitejší ako Perún. Kňaz jeho svätyne požíval väčšiu úctu ako slovanské kniežatá a rozhodovalo sa tu o zásadných veciach ako o vojne a mieri, prinášali sa obete za úrodu a veštilo sa. Nedá sa však hovoriť o teokracii vzhľadom na osobitné miesto svetskej moci v Bergene. Kňazi mali rozhodujúci vplyv iba pri niektorých rozhodnutiach. Najvyšší kňaz mal k dispozícií vlastnú družinu 300 jazdcov. Svantovítovi bola obetovaná vojnová korisť, prichádazli sem obetovať dary kniežatá zo všetkých slovanských zemí. Boh tu mal vlastného bieleho koňa, na ktorom smel jazdiť iba najvyšší kňaz a v noci vraj na ňom jazdil sám Svantovít. Tento kôň sa používal aj pri veštení tak, že prekračoval kopije. Saxo Grammaticus popisuje Arkonu ako veľmi pekný chrám stojaci v strede akropoly, ktorý sa teší obľube nielen pre okázalé bohoslužby, ale i pre sochu boha, ktorá je vo vnútri.
Zánik.
19. mája 1168 bola Arkona obsadená dánskym kráľom Valdemarom, ktorý nechal sochu Svantovíta rozrezať a spáliť. Slovanov potom prinútil dať sa pokrstiť.
Chrámový okrsok sa aj s časťou mysu neskôr zrútil do mora a nebolo možné ho celkom archeologicky preskúmať. Na základe písomných prameňov a porovnávania s inými svätyňami vzniklo niekoľko verzií rekonštrukcie Arkony. Bolo však objavené veľké množstvo kostí, ktoré boli obetované, medzi nimi aj ľudské.
Bukasový masív

Bukasový masív je slovenská hudobná skupina, založená v roku 1984. Skupina pochádza z Modry a je charakteristická hudobnou tvorbou v osobitom dialekte.
TEDOM L12

TEDOM L 12 je model českého, čiastočne nízkopodlažného autobusu, ktorý od roku 2007 vyrába třebíčska spoločnosť TEDOM. TEDOM L12 je predovšetkým linkový autobus, ktorý nemusí byť 100% nízkopodlažný a tak využíva tzv. low entry koncepcie (nízkopodlažný je priestor od predných ku stredným dverám vrátane).
Konštrukcia.
Konstrukčne je TEDOM L 12 odvodený od plne nízkopodlažného mestského modelu TEDOM C 12. S ním sa prakticky zhoduje predná, nízkopodlažná časť (340 mm nad vozovkou) autobusu po druhé dvere, umiestnené približne uprostred dĺžky vozidla. Zadná časť vozidla je prístupná po dvoch schodoch. TEDOM L12 je linkový dvojnápravový autobus so samonosnou karosériou. Rám karosérie je zvarený z tenkostenných uzavrených profilov z nerezovej oceli. Opláštenie je vytvorené z hliníkových plechov, čelá vozidla a strecha sú vyrobené zo sklolaminátu. Interiér je tepelne izolovaný rohožou s hliníkovou fóliou. Tvrdené okenné sklá sú do karosérie vlepené. Pre vstup a výstup cestujúcích slúžia dvoje dvojkrídlové, elektropneumaticky ovládané dvere na pravej bočnici, pričom oboje ústia do nízkopodlažného priestoru. Motor a prevodovka sú umiestnené pod podlahou v zadnej, vysokopodlažnej časti autobusu. Tri plynové bomby (každá o objeme 320 l) pre CNG sú umiestnené na streche v prednej časti voza. V ponuke výrobcu je i dieselová verzia s označením C 12 D, jej výroba sa však v najbližšej dobe neplánuje.
Výroba a prevádzka.
Prvé dva autobusy typu L 12 boli vyrobené v roku 2007, jeden z nich bol prvýkrát predstavený na Autosalóne v Nitre na jeseň toho roku. Druhý prototyp, spolu so sériovým vozom z roku 2008 (bol vystavený na brnianskom Autotecu 2008), zakúpila spoločnosť Znojemská autobusová doprava PSOTA.
Samoobslužná zóna (banka)

Samoobslužná zóna je priestor umiestnený v pobočke či expozitúre banky, v ktorom sa spravidla 24 hodín denne nachádza viacero druhov automatov a iných samoobslužných zariadení na samoobslužné vybavenie (časti) potrieb bankových zákazníkov.
Na prístup do zóny je potrebná platná platobná karta. Samoobslužná zóna je klientom prístupná 24 hodín denne. V samoobslužných zónach sa nachádzajú spravidla zariadenia:
Tina Mazeová

Tina Mazeová, rodným menom Klementina Mazeová (* 2. máj 1983, Slovenj Gradec, Slovinsko) je bývalá slovinská lyžiarka.
Denise Karbonová

Denise Karbonová (* 16. august 1980, Brixen, Taliansko) je talianska lyžiarka.
Andrej Petro

Andrej Petro (* 28. január 1986, Šaľa) je bývalý slovenský reprezentant v hádzanej, ktorý hráva na poste pivota. V súčasnosti je hráčom Slovenského klubu HKM Šaľa, v minulosti hrával aj za francúzsky klub US Ivry handball.
Reprezentoval Slovensko na Majstrovstvách Európy 2008., takisto je aj v slovenskom tíme pre Majstrovstvá sveta 2009.
Bankomat

Bankomat je technické zariadenie určené na výdaj peňažnej hotovosti zákazníkov banky z ich bankového konta. Ako identifikačný prostriedok slúži platobná karta zákazníka a príslušný PIN kód, ktorý musí zákazník zadať pomocou klávesnice bankomatu. Bankomaty vydávajú len papierové bankovky.
Prvý peňažný bankomat (cash-machine alebo cashpoint v britskej angličtine, automated teller machine - ATM v americkej angličtine) sprevádzkovala Barclays Bank v roku 1967 v Londýne. Až do roku 1969 sa používali na výber hotovosti z bankomatov dierne štítky. Jack Gebhart prišiel v roku 1969 s myšlienkou použiť namiesto štítkov plastovú kartu s magnetickým prúžkom. Prvé bankomaty boli drahé, hlučné a pomalé. Namiesto obrazovky sa využívali otočné valce zobrazujúce pokyny pre používateľa bankomatu. Peniaze boli uložené v obálkach s určitými hodnotami.
Bankomaty na Slovensku.
Podľa špecializovanej prílohy týždenníka TREND mala na Slovensku k 31. júna 2011 najväčší počet bankomatov Slovenská sporiteľňa (720) a táto banka zároveň k rovnakému dňu dosiahla vo svojich bankomatoch najvyšší obrat (takmer 2 mld. EUR). Priemerný obrat na jeden bankomat pritom mala v prvom polroku 2011 najvyšší Všeobecná úverová banka . Celkovo bolo z bankomatov na Slovensku za rok 2010 vybratých viac ako 10,3 mld. EUR, počas prvého polroka 2011 to bolo vyše 5,2 mld. EUR .
Rumanov štít

Rumanov štít () je dvojvrchol v hlavnom hrebeni Vysokých Tatier na Slovensku. Leží v závere Zlomiskovej doliny nad Vyšnými Hágmi, približne severozápadne od Popradu. 
Názov.
Štít dostal názov podľa známeho horského vodcu 19. storočia Jána Rumana Driečneho.
Poloha.
Nachádza sa v strednej časti Tatier, v geomorfologickom podcelku Východné Tatry a časti Vysoké Tatry. Leží v Prešovskom kraji, v okrese Poprad a zasahuje na katastrálne územie obce Tatranská Javorina a čiastočne i mesta Vysoké Tatry. Najbližšími sídlami sú južne situované Štrbské Pleso, Vyšné Hágy a Nová Polianka, juhovýchodne leží Tatranská Polianka, Tatranské Zruby a Starý Smokovec a severne Tatranská Javorina. Štít sa nachádza v Tatranskom národnom parku a hrebeňom vedie hranica národnej prírodnej rezervácie Bielovodská dolina a Mengusovská dolina.
Opis.
Rumanov štít sa nachádza v hlavnom hrebeni Vysokých Tatier, medzi Gánkom () a Popradským Ľadovým štítom (). Hlavný, severozápadný vrchol má 2428, juhovýchodný a oddeľuje ich "Rumanova štrbina". V severovýchodnej stene možno rozoznať tri piliere. V spodnej časti pravého piliera sa týči "Rumanov Mních." Od Gánku na severozápade ho delí "Gánková štrbina", od Zlobivej na juhovýchode "Vyšná Zlobná štrbina". Do Kačacej doliny spadá pôsobivou, vyše 600 metrovou severovýchodnou stenou, ktorá je súčasťou mohutného tzv. „Kačacieho múra“. Oveľa prístupnejší je od Zlomiskovej doliny, resp. jej odnože "Rumanovej dolinky".
Severným smerom sa nachádza Gánok (), Ťažká veža (), Kačacia veža (), Mlynár () a Široká (), východným Hrubá veža (), Litvorový štít (), Velický štít (), Lavínový štít (), Batizovský štít (), Gerlachovský štít () a Kotlový štít (), južným Popradský Ľadový štít (), Zlobivá (), Končistá (), Tupá (), Ostrva () a Zlomisková veža () a západným Satan (), Vysoká () a Rysy (). Severovýchodne sa nachádza Kačacia dolina, ktorou voda odteká riečkou Biela voda do Dunajca, juhozápadne sa nachádza Zlomisková dolina, ktorou tečie Ľadový potok, smerujúci do Batizovského potoka a rieky Poprad. Na vrchol nevedie značený turistický chodník.
Výhľady.
Turisticky voľne neprístupný skalnatý vrchol umožňuje kruhový rozhľad. Pozorovateľné sú okolité vrcholy a doliny Vysokých Tatier, severná časť hrebeňa Belianskych Tatier, no tiež veľká časť Nízkych Tatier a mnohé vrchy v južnom Poľsku.
Prístup.
Štít sa nachádza na území národných prírodných rezervácií a Tatranského národného parku, preto je dostupný len s horským vodcom.